Salaliittoteoria
Salaliittoteoria on käsitys, jonka mukaan jonkin merkittävän tapahtuman, tapahtumasarjan tai kehityskulun takana on salaliitto eli useamman kuin kahden henkilön muilta piilossa pitämä sopimus, salainen suunnitelma tai strategia jonkin päämäärän saavuttamiseksi. Näiden teorioiden luojat olettavat toisinaan, että salaliittolaisilla on selkeät, salatut päämäärät ja suunnitelmat sellaisissakin asioissa, missä muut näkevät sattumaa, yllättäviin olosuhteiden muutoksiin reagoimista tai toimimista parhain päin kaoottisissa olosuhteissa. Salaliittoselityksen mukaan tapahtumat ovat suunnitelmallisia.
Salaliittoteorioita kehittelevää, sellaisista selitystä etsivää henkilöä kutsutaan "salaliittoteoreetikoksi". Salaliittoteoria-sanassa on halventava sävy, ja sitä käytettäessä annetaan ymmärtää, että salaliittoteoriaksi leimattu näkemys on naurettava, väärä, vainoharhainen, perusteeton, kummallinen tai järjenvastainen.
Sana salaliittoteoria sai 1960-luvun puolivälin tienoilla halventavan sävyn John F. Kennedyn salamurhan puinnissa, ja sen saatetaan vihjata olevan vainoharhaista taipumusta nähdä jotain pahaa salattua toimintaa tapahtumissa.
Totalitaarisissa valtioissa, kuten Josif Stalinin ajan Neuvostoliitossa, vallanpitäjät voivat keksiä kuvitteellisia salaliittoja vastustajiensa tuhoamiseksi, kuten esimerkiksi niin sanotun lääkärien salaliiton tapauksessa. Tällöin epäuskottava salaliittoteoria on virallinen totuus.
"Pääartikkeli" Uusi maailmanjärjestys (salaliittoteoria)
Salaseurojen ja valtaeliitin salassa johtaman Uuden maailmanjärjestyksen epäillään muun muassa tähtäävän yhteen maailmanhallitukseen ja yhteen maailmanuskontoon.
"Pääartikkeli" ZOG-salaliittoteoriaZOG-yhteydessä sanalla sionisti voi olla monta merkitystä. Sillä tarkoitetaan myös juutalaisVALTAA, joka pyrkii tavoittelemaan Israelin hyötyä ennen Yhdysvaltojen hyötyä — usein käyttämällä apukeinona Yhdysvaltain asevoimia ja taloudellista valtaa.
Salamurhat ovat salaliittoteorioiden yleinen aihe. Tunnetuin niistä on Yhdysvaltain presidentin John F. Kennedyn murha. Salaliittoteoreetikkojen mukaan murhaaja Lee Harvey Oswald ei toiminut yksin tai ei ylipäätänsä ollut Kennedyn murhan takana. Pohjoismaissa suosituin salaliittoteorioiden aihe lienee Ruotsin pääministeri Olof Palmen edelleen selvittämätön murha.
Edellisen tyyppisiin salaliittoteorioihin liittyvät väitteet, joiden mukaan luonnollisiksi tai tapaturmaisiksi katsotut kuolemantapaukset ovatkin taitavasti järjestettyjä ja peiteltyjä salamurhia. Tällaisia teorioita syntyy herkästi varsinkin populaarikulttuurin tähtien kuoleman johdosta. Tunnettuja ovat muun muassa Marilyn Monroen, Tupacin, Kurt Cobainin ja prinsessa Dianan kuolemasta esitetyt teoriat.
Salaliittoteorioita on mielenohjelmointiin liittyen esimerkiksi Kennedyjen murhaajista Lee Harvey Oswaldista ja hänen CIA-yhteyksistään, - sekä Sirhan Sirhanista ja hänen psykologistaan, sekä John Lennonin murhaajasta Mark David Chapmanista.
Salaiset ja suljetut järjestöt – todelliset tai kuvitellut sellaiset – ovat aiheuttaneet päänvaivaa ulkopuolisille jo muinaisen Kreikan ajoista lähtien. Keskiajalla epidemioista voitiin syyttää juutalaisten salaliittoja. Vapaamuurarit ovat salaliittoteorioiden mukaan olleet syypäitä niin Ranskan vallankumoukseen kuin Viiltäjä-Jackin murhiinkin. Myös baijerilainen Illuminati on ollut salaliittoteoreetikkojen suosiossa. Myös Siionin viisaiden pöytäkirjat ovat innoittaneet runsaasti salaliittoteorioita. Uusnatsien suosiossa ovat teoriat, joiden mukaan kansainvälisiä järjestöjä ja jopa kansallisia hallituksia kontrolloi juutalaisten kansainvälinen salaliitto ”ZOG”. On olemassa myös nykyaikana aktiivisesti toimivia kerhoja, kuten Bilderberg-ryhmä ja Trilateraalinen komissio, joihin kuuluu sekä taloudellisen että poliittisen eliitin tunnettuja edustajia. Ääriryhmien edustajat liittävät tällaisiin organisaatioihin usein huikeita salaliittoteorioita, mutta myös akateemiset politiikan tutkijat ovat joskus kirjoittaneet pohdintoja niiden merkityksestä maailmanpolitiikassa. Myös:
"Pääartikkeli" Illuminati
Illuminati (latinaa, 'valaistuneet'; suomessa yksittäisestä jäsenestä "illuminati") oli Baijerissa jesuiittaoppineen Adam Weishauptin vuonna 1776 perustama salaseura. Sen tavoite oli korostaa järkeä ihmisten ajattelussa sekä vähentää kirkon ja valtion valtaa. Illuminatin perustaminen osui valistuksen ja tieteellisen vallankumouksen aikaan.
Illuminati kiellettiin Baijerissa vuonna 1787, ja salaseuran myöhemmästä toiminnasta ei ole tietoa. Illuminatin vaikutuksesta maailmanhistorian merkittäviin tapahtumiin ja sen olemassaolosta nykyisinkin on esitetty salaliittoteorioita. Joidenkin mukaan Illuminatin toiminta jatkui ja siirtyi vain maan alle.
Yhdysvaltain dollarissa olevan katkaistun pyramidin ja silmän on väitetty olevan illuminaattien symboli. Myös pöllö ja aurinko-vertauskuvat sekä kaikki okkultistiset tai satanistiset merkit on usein myös liitetty illuminaattiin viittaaviksi.
Kaunokirjallisuudessa illuminatia käsittelevät esimerkiksi Dan Brownin "Enkelit ja demonit" (2000) sekä Robert Shean ja Robert Anton Wilsonin "Illuminatus!"-trilogia (1975).
Teoriat salatuista keksinnöistä liittyvät politiikan sijasta yleensä liikemaailman raadollisuuteen. Tyypillinen salattu keksintö -teoria väittää, että todella tehokas ja taloudellinen auton moottori on keksitty, mutta öljy-yhtiöt ovat tappaneet keksijän tai muuten salanneet tuotteen, jottei heidän liiketoimintansa kärsisi. Jotkut salattu keksintö -teoriat ovat muuttuneet kaupunkitarinoiksi. Yksi suosittu esimerkki kertoo yhtiöstä, joka keksi tylsymättömän partakoneenterän, muttei alkanut valmistaa sitä, jotta saisi enemmän voittoa.
Mikrosiru on yleinen aihe salaliittoteorioissa. Sen on väitetty mahdollistavan seurannan tai ihmisen kehoon tai mieleen vaikuttamisen tai ohjailemisen.
"Pääartikkeli" HAARP
HAARP on eräs salaliittoteorioiden kohde.
HAARP on tutkimustoiminnan nimellä kulkeva toiminto, jonka on epäilty olevan sääsodankäyntiin ja mieleen vaikuttamiseen käytetty toiminto.
Väitetään, että HIV on kehitetty laboratoriossa biologiseksi aseeksi tai että kondomit levittävät HIV-tartuntaa.
Teoria siitä että HIV oli Yhdysvalloissa kehitetty oli Neuvostoliiton KGB:n levittämä ja sai alkunsa 1983 intialaisessa lehdessä julkaistusta artikkelista.
Historian vääristelyllä tarkoitetaan salaliittoteorioiden yhteydessä väitteitä, joiden mukaan jotakin todellisena pidettyä tapahtumaa ei olekaan tapahtunut, tai se on tapahtunut hyvin erilaisella tavalla kuin yleisesti uskotaan. Salaliittoteorian tällaisesta uskomuksesta tekee siihen liittyvä väite, jonka mukaan salaliitto on manipuloinut tiedotusvälineet, oppilaitokset ja historiantutkijat harhaanjohtavan tiedon levittämiseen. Muun muassa juutalaisten joukkotuhoa toisessa maailmansodassa ja Yhdysvaltain kuulentoja on väitetty propagandasyistä keksityiksi valheiksi.
Venäjällä erityisen suosittuja salaliittoteoriat Anatoli Fomenkon ns. uusi kronologia. Fomenkon mukaan emme tiedä mitään tapahtumista ennen vuotta 1000 jaa. Venäjä ei myöskään koskaan joutunut mongolien valloittamaksi, vaan ”mongolivalloittajat” olivat itse asiassa slaavilais-turkkilainen maailmanvalta. Fomenkon alkuperäisen väittämän mukaan Venäjälle 1700-luvulla kutsutut saksalaiset historioitsijat väärensivät olemassa olevat alueen historiasta kertovat kronikat ja hävittivät alkuperäiset versiot legimitoidakseen valtaan nousseen saksalaistaustaisen Romanovien hallitsijasuvun oikeuden kruunuun.
Samoin tutkimusmatkoista napa-alueille on kehitetty salaliittoteorioita. Eräs tyypillisimpiä on Stuart Gordonin esittämä väite, että vain Roald Amundsen olisi luotettava tutkimusmatkailija – kaikkien muiden saavutukset Robert Pearysta aina Richard E. Byrdiin olisivat huijauksia.
Historian valikoiva tai vääristelevä esittäminen poliittisia tarkoitusperiä varten on tietysti myös todellinen ilmiö, joka ei aina liity salaliittoteorioihin. Nämä huomiot kuuluvat muun muassa lähdekritiikin ja medialukutaidon perusteisiin.
On myös salaliittoteorioita, joiden mukaan joku kuolleeksi luultu henkilö onkin todellisuudessa elossa, mahdollisesti salaliiton vankina tai hoidettavana. Tällaisia väitteitä esitettiin esimerkiksi Adolf Hitleristä toisen maailmansodan jälkeen. Lavastetusta kuolemasta on puhuttu myös populaarikulttuuri-idolien, esimerkiksi Elvis Presleyn kohdalla.
Avaruusolentojen vierailut on erittäin suosittu salaliittoteorioiden osa-alue, joka on ollut esillä muun muassa elokuvissa (esimerkiksi "Men in Black – miehet mustissa") ja televisiosarjoissa (esimerkiksi "Salaiset kansiot"). Perusväittämä on, että Yhdysvaltain hallitus on salaliitossa avaruusolentojen kanssa, tai on saanut haltuunsa pudonneista ufoista pelastettua tekniikkaa ja on salannut avaruusolentojen vierailuita koskevat tiedot.
Tunnetuimmista teorioista monet käsittelevät Roswellin tapausta. Teorioiden mukaan Roswellin tapauksessa maahan syöksyneestä ufosta kerättyä materiaalia ja tietoa on kätketty Area 51:n kaltaisiin tukikohtiin.
Suurten onnettomuuksien aiheuttajiksi väitetään usein salaliittoja, joiden epäillään toimineen esimerkiksi taloudellisen hyödyn toivossa. Tällaisia teorioita on esitetty muun muassa Titanicin, autolautta Estonian uppoamisista ja syyskuun 11. päivän iskuista.
Terrori-iskut ovat useiden salaliittoteorioiden aiheena.
Syyskuun 11. päivän terrori-iskuja on väitetty presidentti George W. Bushin hallinnon tekemiksi Afganistanin ja Irakin sotien oikeuttamiseksi.
Lähes WTC-iskusalaliittoa vastaavia teorioita esitettiin toisen Tšetšenian sodan alusta ja sitä edeltäneistä pommi-iskuista.
Espanjassa eräät oikeistolaiset ovat väittäneet sosialistien juonineen baskien ETAn kanssa Madridin pommi-iskut noustakseen valtaan. 1970-luvun vasemmistoterrorismin väitettiin olevan Neuvostoliitosta tuettua.
Koska monien salaliittoteorioiden kohdalla koko maailmanhistoria on salaisen organisaation käsissä, myös erilaiset sodat ja muut selkkaukset nähdään tällöin osana salaisten organisaatioiden toimintaa.
Viihteen, esim. musiikin avulla on myös väitetty vaikutettavan yleisöön, erityisesti nuorisoon.
Hollywood-elokuvissa esiintyviä toistuvia merkkejä, vertauskuvia on väitetty piiloviesteiksi. Joissain muissakin yhteyksissä esim. mainoksissa on esitetty olevan piilokuvia, joita on epäilty tarkoituksellisiksi piiloviesteiksi.
Verkkokeskusteluissa ja näennäistieteeseen kalleellaan olevissa terveysblogeissa tulee säännöllisesti vastaan salaliittoteoria, jonka mukaan fluoria lisätään hammastahnaan "ihmisten myrkyttämiseksi" tai jotta "teollisuus pääsee eroon myrkyllisestä jätteestä".
Kriitikkojen mukaan salaliittoteoriat eivät selitä mitään, sillä niitä ei useinkaan voi todistamalla todistaa vääräksi. Vaikka salaliittoteorian osa osoitettaisiin vääräksi voidaan tämä tulkita olevan vieläkin monimutkaisemman salaliiton aikaansaannos, jolla on tarkoitus hämätä salaliittoteoreetikkoja. Lisäksi mikä tahansa kritiikki voidaan ohittaa perusteella, että kriitikot ovat osallisina salaliitossa tai maksettuja tai komennettuja peittelemään salaliittoa.
Salaliittoteorioissa pidetään myöntymisen merkkinä jos virallinen taho ei kiistä asiaa X. Ja tietysti jos asia kiistetään, niin sitäkin voidaan pitää merkkinä salaliitosta.
Tiedon puutetta pidetään merkkinä salaliitosta. Kuitenkin esimerkiksi toisen maailmansodan jälkeen ydinase oli suojelluin salaisuus ja se vuodettiin Neuvostoliittoon. Kuitenkaan salaliitosta ei saada koherenttia informaatiota.
Jollain lailla salaliittoteorioihin liitettyjä henkilöitä.
Lukuisat sivustot internetissä ovat keskittyneet salaliittoteorioihin ja uutisointiin kyseisiin asioihin liittyvistä asioista tai mielipiteistä. Jotkut kyseiset sivustot ovat uskonnollisesti asennoituneita. On myös olemassa äärioikeistolaisia salaliittosivustoja.Suomenkielisiä tai suomalaisia salaliittosivustoiksi tulkittuja tai salaliittoja sivuavia sivustoja."Salaliittoteoriat Jesse Venturan johdolla" on salaliittoteorioita käsittelevä yhdysvaltalainen dokumenttisarja, jonka juontaa Jesse Ventura.
Kuvittaja David Dees julkaisee salaliitto-aiheisia pilakuvia mm. internetissä.